- Был бөтөнләй башҡа һыймаҫлыҡ хәл! Олоғая бара кешенең организмы былай ҙа туҙа. Төрлө хроник сирҙәр ҡалҡып сыға. Күп өлкәндәргә операция яһатырға кәрәк. Ә операциянан һуң хәлһеҙләнгән оло кешегә бар ауырыу йәһәт кенә йәбешергә тора. Шуға күрә мотлаҡ вакцина эшләтергә кәрәк. Өлкәндәрҙең янында ейән-ейәнсәрҙәре йүгереп йөрөй. Ә балалар ҡайҙа ғына бармай! Улар ауырыуҙы еңел йөрөтә, шул уҡ ваҡытта янындағы өлкәндәргә йоҡтороп та өлгөрә. Тимәк, ғаиләләге оло кешегә вакцинаны иң тәүҙә яһатырға кәрәк.